钦定古今图书集成/理学汇编/学行典/第208卷 > 鲍知仲〈子坤顺〉
## 钦定古今图书集成/理学汇编/学行典/第208卷 > 鲍知仲〈子坤顺〉

按《处州府志》：“鲍知仲，字缔叔，丽水人。性敦孝友，幼侍
父入京听选，舟渡黄河，父溺焉，仲跃身负拯，逾水数
里，父子俱济。会母疾，刲股疗之。两亲耄年，同妻叶氏
孝养备至。郡邑以两贤济美旌之。教子坤顺，早魁浙
闱，以刲股救亲，孝亦如其父。督学嘉奖，入称世德，以
为孝行之报。”